การรักษาอาการผิวหนังไหม้แดดที่บ้าน การตระหนักว่าจะไปพบแพทย์เมื่อไร
แม้ว่าการอาบน้ำอุ่นอาจจะไม่เป็นที่น่าพอใจ แต่น้ำร้อนบนหนังศีรษะที่ได้รับความเสียหายนั้นจะยิ่งไม่เป็นที่น่าพอใจกว่าเดิม เปิดน้ำให้มีอุณหภูมิเย็นลงในขณะสระผมซึ่งจะสบายกว่าใช้น้ำร้อนบนผิวที่ไหม้แดดของคุณ คุณยังสามารถใช้ผ้าชุบน้ำเย็นวางไว้บนหัวของคุณในขณะที่อาบน้ำเพื่อช่วยบรรเทาความรู้สึกไม่สบายได้อีกด้วย หนังศีรษะที่ไหม้แดดของคุณต้องการความชุ่มชื้นอย่างมากเพื่อช่วยรักษาให้หาย ซัลเฟตคือเกลือที่พบในแชมพูจำนวนมาก ซึ่งจะทำให้หนังศีรษะของคุณแห้ง ยิ่งทำให้เกิดความเสียหายมากขึ้น อ่านฉลากส่วนประกอบในแชมพูและหลีกเลี่ยงซัลเฟตในขณะที่ผิวไหม้แดดของคุณสมานตัว   นอกจากนี้คุณควรพยายามใช้แชมพูและครีมนวดผมที่มีกรดไขมัน 18-เอ็มอีเอ (18-MEA) ซึ่งจะช่วยให้ความชุ่มชื้นกับหนังศีรษะที่เสียหายของคุณ   หลีกเลี่ยงครีมนวดผมที่มีไดเมทิโคน (dimethicone) ด้วย ซึ่งเป็นรูปแบบของซิลิโคนที่สามารถอุดตันรูขุมขนและกักความร้อนไว้บนหนังศีรษะของคุณได้ ก่อให้เกิดความเสียหายและความไม่สบายต่อไป อุปกรณ์จัดแต่งทรงผมที่ใช้ความร้อน อย่างเช่น เครื่องเป่าลมและเครื่องหนีบผมก็จะทำให้เกิดความรู้สึกไม่สบายที่ไม่จำเป็นในขณะที่หนังศีรษะของคุณไหม้แดดอีกด้วย ความร้อนที่แผ่กระจายออกจากอุปกรณ์จะทำให้หนังศีรษะของคุณแห้งเกิดความเสียหายมากขึ้น ดังนั้นคุณจึงควรหลีกเลี่ยงพวกมันเป็นเวลาหนึ่งสัปดาห์โดยประมาณจนกว่าอาการผิวหนังไหม้แดดจะหายแล้ว  ผลิตภัณฑ์จัดแต่งทรงผมส่วนใหญ่มีสารเคมีที่อาจจะทำให้หนังศีรษะที่ไหม้แดดเกิดอาการระคายเคืองได้ด้วย พยายามลดผลิตภัณฑ์สำหรับเส้นผมที่คุณใช้ให้น้อยลงในช่วงนี้ ซึ่งสำหรับผู้ที่มีผมยาวและหนาแล้วนี่อาจจะเป็นเรื่องที่ยากกว่า แต่การใช้การประคบเย็นบนหนังศีรษะของคุณยังสามารถช่วยให้ผิวของคุณเย็นลงและบรรเทาอาการไม่สบายได้อีกด้วย  การใช้นมพร่องมันเนยเย็นแช่ลูกประคบเป็นวิธีการรักษาที่บ้านที่เป็นที่นิยมซึ่งแพทย์บางคนก็สนับสนุนเช่นกัน  โปรตีนในนมจะช่วยขจัดความรู้สึกไม่สบาย นอกจากนี้ความเย็นยังช่วยผ่อนคลายความเจ็บปวดอีกด้วย  แต่อย่างไรก็ดี คุณอาจจะต้องล้างผมของคุณอย่างรวดเร็วหลังจากนั้น มอยส์เจอไรเซอร์จะช่วยให้หนังศีรษะที่เจ็บปวดของคุณเย็นลงและบรรเทาความเจ็บปวดอีกด้วย มอยส์เจอไรเซอร์เฉพาะที่ที่มีเจลว่านหางจระเข้หรือไฮโดรคอร์ติโซน (Hydrocortisone) สามารถช่วยบรรเทาความเจ็บปวดใดๆ ได้  น้ำมันมะพร้าวเป็นมอยส์เจอไรเซอร์ที่ปลอดภัยอีกหนึ่งชนิดที่ช่วยบรรเทาความเจ็บปวดจากการอาการผิวหนังไหม้แดด  เลือกผลิตภัณฑ์ที่เพิ่มปริมาณวิตามินอีและซี ซึ่งจะช่วยจำกัดความเสียหายต่อหนังศีรษะของคุณที่เกิดจากการถูกแดดเผา   น้ำมันมะพร้าวอาจจะซึมแทรกผ่านเส้นผมของคุณไปยังหนังศีรษะของคุณได้ง่ายกว่า แต่ด้วยความที่เป็นน้ำมันก็จะทำให้ผมของคุณดูเป็นมันเยิ้มในขณะที่คุณใช้ หยุดใช้ผลิตภัณฑ์หลังออกแดดที่มี ลิโดเคน (lidocaine) หรือเบนโซเคน (benzocaine) พวกมันเป็นสารก่อภูมิแพ้ที่พบบ่อยและคุณสามารถบรรเทาอาการอย่างเดียวกันได้จากมอยส์เจอไรเซอร์อื่นๆ การดื่มน้ำมากๆ เป็นอีกวิธีหนึ่งเพื่อช่วยทำให้ผิวของคุณชุ่มชื้น ให้แน่ใจว่าคุณดื่มน้ำมากๆ ในช่วงเวลาของอาการผิวหนังไหม้แดดของคุณโดยการดื่มน้ำอย่างน้อยวันละแปดแก้ว  สีของปัสสาวะของคุณเป็นวิธีที่ง่ายที่สุดในการระบุว่าร่างกายของคุณมีน้ำอย่างเหมาะสมหรือไม่ ซึ่งมันควรจะใสหรือมีสีเหลืองอ่อนมากๆ ยาแก้ปวดที่หาซื้อได้ตามร้านขายยาทั่วไป เช่น ไอบูโพรเฟน (ibuprofen) หรืออะเซตามิโนเฟน (acetaminophen) จะบรรเทาอาการเจ็บปวดจากอาการผิวหนังไหม้แดดด้วยเช่นกัน  กินยาตามที่ระบุและไม่เกินปริมาณที่แนะนำต่อวัน  ถ้าลูกของคุณเป็นคนหนึ่งที่มีอาการผิวหนังไหม้แดด อย่าให้ผลิตภัณฑ์ที่มีส่วนผสมของแอสไพรินกับลูกของคุณ เนื่องจากมีความเสี่ยงที่เกิดภาวะที่อาจจะเป็นอันตรายถึงชีวิตที่เรียกว่า โรคเรย์ซินโดรม (Reye's syndrome) คุณควรจะรักษาให้หนังศีรษะที่ไหม้แดดของคุณให้ห่างจากแสงแดดในขณะที่มันสมานตัว  คุณอาจจะเลือกสวมหมวกในช่วงนี้ แต่ให้เลือกที่หลวมๆ ที่ไม่กักความร้อนไว้บนหนังศีรษะของคุณหรือกดผิวหนังที่ถูกแดดเผาของคุณ ถ้าอาการผิวหนังไหม้แดดนั้นรุนแรงพอที่จะสร้างแผลพุพองบนหนังศีรษะของคุณ อย่าไปแคะหรือเขี่ย การทำให้แผลพุพองจากการถูกแดดเผาแตกออกนั้นมีแนวโน้มที่จะทำให้ผิวหนังเกิดการติดเชื้อและเป็นแผลเป็นในที่สุด  รักษาให้หนังศีรษะของคุณแห้งและปล่อยให้แผลพุพองหายโดยไม่ต้องทาผลิตภัณฑ์ให้ความชุ่มชื้นโดยตรงบนแผล แม้ว่าจะไม่น่าจะเป็นไปได้ว่าผิวหนังไหม้แดดแยกตัวอยู่บนหนังศีรษะของคุณ แต่ภาวะแทรกซ้อนก็อาจจะเกิดขึ้นจากผิวหนังที่ไหม้แดดได้ โดยเฉพาะอย่างยิ่งถ้าการใช้เวลากลางแดดของคุณได้นำไปสู่โรคเพลียแดดได้ด้วย  ถ้าคุณรู้สึกจะเป็นลมหรือมีอาการเวียนศีรษะทันทีหลังจากคุณใช้เวลากลางแดดแล้วล่ะก็ คุณควรจะพักผ่อนในที่เย็นๆ และร่มรื่นและมองหาอาการที่เป็นไปได้อื่นๆ ที่จำเป็นต้องพบแพทย์ อาการอื่นๆ นั้นได้แก่:   ชีพจรหรือการหายใจที่เร็วขึ้น ความกระหายน้ำอย่างรุนแรง ไม่มีปัสสาวะ ตาโหล ผิวชื้น ไข้สูงเป็นอีกสัญญาณหนึ่งของโรคเพลียแดดที่ต้องการการรักษาพยาบาล รับการรักษาทันทีถ้าไข้ของคุณถึง 104°F (40°C) คุณอาจจะรู้สึกคลื่นไส้ทันทีหลังจากออกแดดเป็นเวลานานเช่นกัน ถ้าคุณมีอาการคลื่นไส้และอาเจียนด้วยล่ะก็ อาจจะหมายถึงคุณไม่สามารถทำให้ร่างกายมีน้ำอย่างเพียงพอได้ ดังนั้นให้ไปพบแพทย์ที่สามารถใช้น้ำเกลือ เพื่อรักษาคุณจากการเสียน้ำ
ใช้น้ำอุ่นหรือน้ำเย็นบนหนังศีรษะของคุณ. หลีกเลี่ยงแชมพูที่มีซัลเฟต. หยุดใช้เครื่องเป่าลมและเครื่องหนีบผม. ใช้การประคบเย็น. ทำให้ผิวรอบบริเวณที่ไหม้แดดชุ่มชื้น. ดื่มน้ำมากๆ . กินยาแก้ปวดที่หาซื้อได้ตามร้านขายยาทั่วไป. หลีกเลี่ยงการสัมผัสแดดเพิ่ม. อย่ายุ่งกับแผลพุพอง. บันทึกว่าคุณรู้สึกจะเป็นลมหรือเวียนหัวหรือไม่. วัดอุณหภูมิของคุณ. เฝ้าระวังความพยายามในการทำให้ร่างกายมีน้ำเพียงพอ.
https://www.wikihow.com/Deal-with-a-Scalp-Sunburn https://www.wikihow.com/Deal-with-a-Scalp-Sunburn
Treating Your Sunburn at Home Recognizing When to See Your Doctor